
Upper Bound on the Stick Number of Quad-Knots / Becslés egy új csomócsalád pálcaszámára

Kulcsszavak: quad-csomó; pálcaszám
A dolgozat az úgynevezett quad-csomók pálcaszámának felső korlátjának meghatározására
irányul. A quad-csomók egy új, általunk definiált csomócsaládot alkotnak, amelyeket az n × m
méretű négyzetháló mentén alkotott diagramokkal hozunk létre. A kutatás célja, hogy
pontosabb felső becslést adjunk ezen csomók pálcaszámára, mely meghaladja a korábban
ismert általános korlátokat.

A dolgozat legeleje áttekintést nyújt a csomók és a pálcaszám alapvető elméleti hátteréről,
bemutatva a kapcsolódó fogalmakat, definíciókat és korábbi eredményeket. A kutatás főbb
lépései a következők:

1. A quad-csomó család definiálása.
2. Az alternálás feltételei.
3. A pálca reprezentáció kidolgozása.
4. Új felső korlát bizonyítása a pálcaszámra, amely az n és m paraméterek függvényében
élesebb, mint a korábbi eredmények.

A kutatás eredményeként bebizonyítottuk, hogy a pálcaszám új felső korlátja:

stick(K)≤3n+2m+n(m/2).
Ez az eredmény az ismert általános korlátnál ((3/2)(c(K)+1))
élesebb nagyon hamar: (n≥7,m≥4) paraméterfeltételek esetén.

A dolgozat hozzájárul a csomóelmélethez az új csomócsalád és az ahhoz tartozó pálcaszám
becslés bemutatásával, valamint a további kutatások alapjait is lefekteti.



